text: Grindsted viste sig frem i 59 lande
  22 august 2019 kl. 16.47
  Torsdag eftermiddag var vejene langs kartoffelmarkerne ved Grindsted belagt med cykelryttere fra cykelløbet Post Nord Danmark Rundt.
  
  
  Byen bruger anledningen at til at holde en fest - og ikke mindst få reklame både i Danmark og i udlandet. DR og Eurosport sender nemlig løbet til 59 lande. 
  Grindsted var også klar til at tage imod de mange tilskuere med en oppyntet midtby og gode tilbud i butikkerne, hvad bl.a. Jonas Pedersen, formand for handelstandsforeningen står bag.
  Efterhånden som starten nærmer sig, kommer der gang i festen godt hjulpet på vej at gratis lokal is.
  Den første rytter blev sendt afsted klokken 14.50 til applaus fra publikum i Grindsted centrum.
  Grindsted Cykelmotion stiller med 45 frivillige hjælpere.
  - Udover at skabe interesse for vores by, så håber vi også, at dagens cykelløb kan give flere medlemmer i cykelklubben, siger Svend Lavsten, formand for Grindsted Cykelmotion.
  Billund Kommune har betalt 400.000 kroner for at være værtsby for enkeltstarten. Desuden har kommunen innvesteret i et 25 gange 25 meter stort banner. Det er lagt ud på en fremtidig byggegrund i sydbyens moderne villakvarter.
  Borgmester Ib Kristensen, (V) håber på opmærksomhed fra mulige tilflyttere, når tv-produktionens helikopter viser banneret og byen frem i den tre timer lange transmission.
  Konge-etapen rammer Vejle fredag
  Årets konge-etape starter fredag  i Holstebro og byder på godt 1.500 højdemeter, der er koncentreret på slutningen af etapen.
  Rundstrækningen i Vejle er blevet en klassiker med 21 procent-stigningen på Kiddesvej, der hvert år splitter feltet fuldstændigt.
  Fletet forventes ankomme til Vejle kort før klokken 17 med opløb på Koldingvej i Vejle ca. kl. 17.20
  